Diari Oficial de la Generalitat Valenciana


Sumari del DOGV 9320, del 19-04-2022 (2022/3097)

ACORD de 31 de març de 2022, de la directora general del Sector Públic i Patrimoni, pel qual s'incoa el procediment per a la declaració administrativa d'herència intestada a favor de la Generalitat i adjudicació dels béns i drets de l'herència de Josefa Álvarez Membrado.
-------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9320

Data del DOGV
:   19-04-2022

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2022/3097


Data del document
:   31-03-2022

Organisme emissor
:   Conselleria d'Hisenda i Model Econòmic

Tipus de document
:   Acord

Descriptors 

:   * Conselleria d'Hisenda i Model Econòmic

ACORD de 31 de març de 2022, de la directora general del Sector Públic i Patrimoni, pel qual s'incoa el procediment per a la declaració administrativa d'herència intestada a favor de la Generalitat i adjudicació dels béns i drets de l'herència de Josefa Álvarez Membrado. [2022/3097]  
Núm. d'expedient: ABI 217/2020.  
Causant: Josefa Álvarez Membrado. DNI: \*\*\*\*668\*\*.  
Lloc i data de la mort: El Vedat de Torrent (València), 22 de gener de 2009.  
Últim domicili: València.  
  
Antecedents de fet  
La Conselleria d'Hisenda i Model Econòmic ha tingut coneixement, mitjançant un escrit de l'Advocacia General de la Generalitat, del Procediment monitori 843/2017, seguit en el Jutjat de Primera Instància núm. 3 de València, i com a demandant la Comunitat de Propietaris de la plaça de Rojas Clemente, de València.  
Entre la documentació adjunta consta el certificat de defunció, amb data de defunció 22 de gener de 2009, així com el certificat d'últimes voluntats, segons el qual no va atorgar testament.   
De les actuacions dutes a terme per aquesta direcció general, s'acredita que va estar empadronada a l'Ajuntament de València.  
No hi consten, en principi, persones amb dret a heretar, per tant, s'inicia el procediment administratiu dirigit a efectuar la declaració de la Generalitat com a hereua abintestada.  
  
Fonaments de dret  
D'acord amb el que estableixen l'article 71.1.c de la Llei orgànica 5/1982, d'1 de juliol, de l'Estatut d'Autonomia de la Comunitat Valenciana; l'article 43.3 de la Llei 14/2003, de 10 d'abril, de patrimoni de la Generalitat; el Decret 20/2019, de 15 de febrer, del Consell, pel qual es regula el procediment per a la tramitació d'expedients d'herències intestades a favor de la Generalitat, i els articles 20 i següents de la Llei 33/2003, de 3 de novembre, de patrimoni de les administracions públiques, s'incoa l'expedient per a la declaració d'herència intestada a favor de la Generalitat.  
  
Així, en l'exercici de les competències que m'atribueix l'article 9 del Decret 171/2020, de 30 d'octubre, del Consell, d'aprovació del Reglament orgànic i funcional de la Conselleria d'Hisenda i Model Econòmic, i basant-me en el que disposa l'article 58 de la Llei 39/2015, d'1 d'octubre, del procediment administratiu comú de les administracions públiques, acorde:  
  
Primer  
Incoar el procediment de declaració de la Generalitat com a hereua abintestada de Josefa Álvarez Membrado, d'acord amb el que preveuen l'article 43.3 de la Llei 14/2003, de 10 d'abril, de patrimoni de la Generalitat; el Decret 20/2019, de 15 de febrer, del Consell, pel qual es regula el procediment per a la tramitació d'expedients d'herències intestades a favor de la Generalitat, i els articles 20 i següents de la Llei 33/2003, de 3 de novembre, de patrimoni de les administracions públiques.  
  
  
Segon  
Realitzar els actes i les comprovacions que calguen per a determinar la procedència dels drets successoris de l'Administració de la Generalitat i incloure en l'expedient totes les dades que es puguen obtindre sobre la causant i els seus béns i drets.  
A aquest efecte, si aquesta documentació no haguera sigut remesa per l'òrgan judicial o la persona titular de la notaria, se sol·licitarà de les autoritats i del personal funcionari públic, dels registres i de la resta d'arxius públics, la informació sobre la causant i els béns i drets de la seua titularitat que es considere necessària per a la millor instrucció de l'expedient.  
  
  
Tercer  
Publicar aquest acord en el Diari Oficial de la Generalitat Valenciana, en la pàgina web d'aquesta conselleria i, durant el termini d'un mes, als taulers d'anuncis dels ajuntaments corresponents a l'últim domicili de la causant, al del lloc de la defunció i al del lloc on radique la major part dels seus béns.  
  
Quart  
Obrir el termini per a presentar al·legacions o qualsevol informació en relació amb els béns de la causant, o l'eventual existència de persones amb dret a heretar. Qualsevol persona podrà presentar aquestes al·legacions o aportar documents o altres elements de judici en qualsevol moment anterior a la resolució del procediment.  
  
València, 31 de març de 2022.- La directora general del Sector Públic i Patrimoni: Isabel Castelló García.